|  |  |  |
| --- | --- | --- |
| **RAPORTI I VLERËSIMIT TË NDIKIMIT** | |  |
| **EMËRTIMI I PROPOZIMIT TË POLITIKËS** | Projektligj “Për disa shtesa dhe ndryshime në ligjin nr. 64/2012“Për Peshkimin”, të ndryshuar | |
| **MINISTRIA UDHËHEQËSE** | Ministria e Bujqësisë dhe Zhvillimit Rural | |
| **FAZA E POLITIKËS/VLERËSIMIT TË NDIKIMIT** | Zhvillim | |
| **BURIMI I PROPOZIMIT TË POLITIKËS** | Transpozim i Rekomandimeve të GFCM GFCM/43/2019/5 dhe GFCM/42/2018/8 | |
| **DIREKTIVË/RREGULLORE E BE-së** | Dy rekomandimet e GFCM janë miratuar si propozim i Komisionit Europian. Republika e Shqipërisë ka ratifikuar “Marrëveshjen për themelimin e Komisionit të Përgjithshëm të Peshkimit për Mesdheun” (Marrëveshja e GFCM) me ligjin nr. 9093, datë 3.7.2003 | |
| **PUBLIKIMET DHE STRATEGJITË E LIDHURA** | Strategjia Kombëtare e Peshkimit 2016–2021, i miratuar meVendimin e Këshillit të Ministrave nr. 701, datë 12.10.2016  “Për miratimin e Strategjisë Kombëtare të Peshkimit 2016–2021” | |
| **DATA E KONSULTIMIT PUBLIK** |  | |
| **DATA E VLERËSIMIT TË NDIKIMIT** | 15/01/2020 | |
| **A E KA SHQYRTUAR KRYEMINISTRIA VLERËSIMIN E NDIKIMIT?**  **NËSE PO, JEPNI DATËN E SHQYRTIMIT** | JO | |
| **NUMRI I VLERËSIMIT TË NDIKIMIT** | [2020 –MBZHR- 1] | |
| **TE DHËNA KONTAKTI**  **(EMRI, E-MAIL, NUMRI I TELEFONIT TË PERSONIT TË KONTAKTIT)** | Luljeta Çuko  *e-mail*-i: [luljeta.cuko@bujqesia.gov.al](mailto:luljeta.cuko@bujqesia.gov.al) numri i telefonit: 0684681827  Entela Kola  *e-mail*-i: [entela.kola@bujqesia.gov.al](mailto:entela.kola@bujqesia.gov.al)  numri i telefonit: 0688535551  Glaudiana Musaj  *e-mail*-i:[glaudiana.musaj@bujqesia.gov.al](mailto:glaudiana.musaj@bujqesia.gov.al)  numri i telefonit: 0688846379 | |
|  | | |
| **PJESA 1: PËRMBLEDHJEEKZEKUTIVE**  **(Maksimumi 2 faqe)** | | |
| **PËRKUFIZIMI I PROBLEMIT**  *Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?*  Sot flota Shqiptare e peshkimit përbëhet nga 650 mjete lundruese, të cilat kategorizohen si Anije me tërheqje (Fundore) 177, Anije me rrethim (koshilok) 8, Draga hidraulike 5, Anije të peshkimit të vogël artizanal 436, Anije shumë përdorimshe (fundore dhe pelagjikë) 19  dhe Anije me tërheqje pelagjikë 2.  Gjithashtu, janë 27 anije peshkimi kryesisht fundore, në proces riparimi prej disa vitesh, të cilat nuk kanë rinovuar lejen e peshkimit.  Objektivat dhe prioritetet e Politikës së Përbashkët të Peshkimit të BE-së (Rregullore nr. 1380/2013 e Parlamentit Evropian dhe Këshillit në lidhje me Politikën e Përbashkët të Peshkimit) janë ndër të tjera: - Garantimi që aktivitetet e peshkimit dhe akuakulturës të jenë të qëndrueshme nga pikëpamja mjedisore, në periudhë afatgjatë dhe të menaxhohen në përputhje me arritjen e objektivave të përfitimeve ekonomike, sociale dhe të punësimit, sikurse kontribuojnë në disponueshmërinë e furnizimit me ushqim; - Zbatimi i qasjen së kujdesshme të menaxhimit të peshkimit, që ka për qëllim të sigurojë, shfrytëzimin e burimeve të gjalla detare biologjike dhe të shërbejë për mbajtjen e popullatave të specieve të zëna, mbi nivelet e afta, për të prodhuar rendimentin maksimal të qëndrueshëm; - Aplikimi i qasjes së bazuar në ekosistem, në menaxhimin e peshkimit, për të siguruar që aktivitetet e peshkimit të kenë një ndikim minimal negativ në ekosistemet detare dhe të sigurojnë që akuakultura dhe aktivitetet e peshkimit të shmangin degradimin e mjedisit detar.  Në Strategjinë Kombëtare të peshkimit të miratuar me vendimin e Këshillit të Ministrave nr. 701, datë 12.10.2016, përcaktohet si Objektiv i Nivelit të Lartë (ONL), për peshkimin detar dhe bregdetar: *Garantimi që aktivitetet e peshkimit dhe akuakulturës janë të qëndrueshme nga pikëpamja mjedisore në periudhë afatgjatë dhe menaxhohen në përputhje me arritjen e objektivave të përfitimeve ekonomike, sociale dhe të punësimit, sikurse kontribuojnë në dispoueshmërinë e furnizimit me ushqim*.  Me ligjin nr.9093, datë 3.7.2003 është ratifikuar “Marrëveshja për themelimin e Komisionit të Përgjithshëm të Peshkimit për Mesdheun” (Marrëveshja e GFCM). Qëllimi i kësaj marrëveshje është të sigurojë ruajtjen dhe përdorimin e qëndrueshëm të burimeve të gjalla detare, në nivel biologjik, social, ekonomik dhe mjedisor, në zonën e aplikimit të GFCM.  Në arritjen e këtij qëllimi të Marrëveshjes, GFCM miraton rekomandime, për masat e ruajtjes dhe menaxhimit, që synojnë sigurimin e qëndrueshmërisë afatgjatë të aktiviteteve të peshkimit, me qëllim ruajtjen e burimeve të gjalla detare dhe qëndrueshmërinë ekonomike dhe sociale të peshkimit. Me miratimin e rekomandimeve të tilla, GFCM i kushton vëmendje të veçantë masave, për të parandaluar mbipeshkimin dhe për të minimizuar hedhurinat, si dhe ndikimet e mundshme në peshkimin artizanal. Strukturë e GFCM është SAC (Komiteti i Këshillimit Shkencor), i cili funksionon mbi bazën e grupeve të punës, të përbëra nga shkencëtarë të të gjitha vendeve (edhe shqiptarë).  Bazuar në vlerësimet e SAC, 85% e burimeve të specieve tregtare në Mesdhe janë të mbi peshkuara dhe një pjesë e tyre është edhe në mbi peshkim.  Në rastin e detit Adriatik, SAC ka këshilluar në mënyrë të përsëritur, se rezervat e merlucit, barbunit, karkalecit të thellësisë, çikales, skampi, sardeles, açuges janë mbi peshkuar dhe një pjesë e tyre janë në mbi peshkim, në nënzonën gjeografike FAO (GSAs) 17 dhe 18; (deti Adriatik)  Shqipëria dhe Mali i Zi, janë të vetmit vende në Mesdhe, të cilat nuk e kanë mbyllur numrin e anijeve të peshkimit (lejeve të peshkimit). Flota malazeze është shumë e vogël, e përbërë nga vetëm 15 anije, mbi 12 metra (nga të cilat vetëm 3 mbi 18 metra), të cilat peshkojnë brenda ujerave të tyre territoriale dhe impakti i kësaj flote është i papërfillshëm. Mbyllja e numrit të anijeve të peshkimit është një kërkesë e hershme e KE-së, e cila është reflektuar edhe në progres raportet të BE-së (2015-2019), ku është theksuar se: *Rregullat për menaxhimin e peshkimit, mbrojtjen burimeve të gjalla të detit dhe kufizimin e ndikimit mjedisor të peshkimit, vazhdojnë të jenë në një fazë fillestare.*  Ndryshimi i ligjit me qëllim mbylljen e numrit të anijeve të peshkimit tregtar dhe profesional, mundëson mos rritjen e kapacitetit të peshkimit. Kjo masë është e një rëndësie të veçantë dhe kërkon një ndërhyrje ligjore, pasi do të jetë afatgjatë, e përhershme. Në vendet e BE-së, ky ndalim ka filluar që nga viti 1985 dhe vazhdon akoma. Aktualisht BE-ja, prej disa vitesh zbaton politika në drejtim të reduktimit të numrit të anijeve të peshkimit, për vendet anëtare, duke dhënë kompensim për këtë qëllim. Ndalimi i rritjes së sforcos së peshkimit, si masë plotësuese i këtij projektligji, do të pasohet me akte nënligjore në drejtim të rregullimit të sforcos së peshkimit, bazuar në gërmën “j”, të pikës 3, të nenit 19, të ligjit nr. 64/2012 “Për peshkimin” të ndryshuar. | | |
| **OBJEKTIVAT**  *Cilat janë objektivat dhe efektet e synuara të propozimit?*  Objektivat e mëposhtme, janë në përputhje me objektivat specifikë të zhvillimit (OSZH), të përcaktuar në Strategjinë Kombëtare të peshkimit*.*   * Menaxhimi i qëndrueshëm i burimeve peshkore detare, nëpërmjet një kontrolli efektiv dhe mbështetje me të dhënat shkencore të sakta. * Një flotë detare e suksesshme dhe konkurruese, në ekuilibër me disponueshmërinë e burimeve të peshkimit. * Mirë menaxhimi i mjedisit detar, duke mbështetur një sektor peshkimi artizanal të qëndrueshëm. | | |
| **OPSIONET E POLITIKAVE**  *Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*  Për arritjen e objektivave të politikës janë shqyrtuar opsionet e mëposhtme:   * **Opsioni 0** (*status quo)*: - Nuk do të ndërhyjmë me ndryshim apo politikë të re.   Ndalimi i rritjes së kapacitetit të peshkimit është një domosdoshmëri e lidhur me gjendjen e burimeve peshkore. Gjithashtu, në kuadër të detyrimeve ndërkombëtare është e nevojshme ndërmarrja e një nisme të tillë. Rritja e kapaciteteve peshkuese në Adriatik, qoftë brenda ujërave territoriale ashtu edhe jashtë saj, nga flota shqiptare e peshkimit, do të çojë në përkeqësimin e situatës së burimeve peshkore, duke e çuar aktivitetin e peshkimit drejt paqëndrueshmërisë.   * **Opsioni1:** Ndryshimi i ligjit ekzistues “ligji nr.64/2012,“Për peshkimin”, i ndryshuar;   Ndryshimi i propozuar prek vetëm nenin 30 të ligjit nr. 64/2012 “Për peshkimin” i ndryshuar. Ky ndryshim nuk prek thelbin e ligjit dhe mundëson shmangien e problemit të paraqitur në opsionin 1.   * **Opsioni 2:** Hartimi i një ligji të ri “Për peshkimin”.   Ligji nr. 64/2012 “Për Peshkimin” i ndryshuar, është një ligj, i cili bazohet në 10 akte të Bashkimit Evropiandhe i përafruar me me këto akte. Që nga viti 2012 ligji ka pësuar ndryshime, duke ndjekur ndryshimet e Rregulloreve përkatëse të Parlamentit dhe Këshillit Evropian dhe duke ruajtur shkallën e tij të përafrimit. Thelbi i Rregulloreve, mbi të cilat ai bazohet nuk ka ndryshuar dhe si i tillë edhe thelbi i këtij ligji nuk ndryshon. Rregulloret bazë si nr.1224/2009, nr.1967/2006, nr.1005/2008,janë akoma shtyllat e legjislacionit komunitar, me gjithë ndryshimet që kanë pësuar në vite. | | |
| **ANALIZA E NDIKIMEVE**  *Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*  **Ndikimet ekonomike** të opsionit të preferuar (Opsioni 1). *Kostot e drejtpërdrejta për sektorin publik.* Ky projektligj nuk ka ndikime të drejtpërdrejta në buxhetin e shtetit. Ndalimi i dhënies së lejeve të reja për anijet peshkimi, nuk bllokon investimet në flotën e peshkimit, por ndryshon drejtimin e tyre. Deri më sot investimet drejtoheshin në blerjen e anijeve të përdorura nga vendet e BE-së, të cilat ishin të përfshira në programet e reduktimit të flotës së peshkimit të vendeve të BE-së. Shpeshherë këto anije ishin shumë të vjetra dhe kërkonin investime shtesë dhe një kohë të gjatë, për ti sjellë në gjendje pune. Kjo ka sjellë që mosha mesatare e anijeve të peshkimit të flotës shqiptare, të jetë mbi 40 vjeçare, kundrejt 29 vjeçare e vendeve të BE-së. Të gjitha këto vende kanë kaluar një proces të tillë, duke investuar në zëvendësimin e anijeve të vjetra, të cilat janë shitur në Shqipëri, Kroaci (para hyrjes në BE) etj. dhe investuar në ndërtimin e anijeve të reja me të njëjtat karakteristika si të mëparshmet, duke rinovuar flotën. Me shumë pak përjashtime, të gjitha anijet e blera në 30 vitet e fundit, kanë qenë të përdorura, kryesisht në Itali dhe Greqi. Anijet e fundit të prodhuara në Shqipëri datojnë në vitet 1975-1988 në kantierin detar në Durrës.  Nga ana tjetër, ky projektligj siguron një zhvillim të qëndrueshëm të sektorit, duke garantuar vlerën e investimeve të kryera në flotën e peshkimit si dhe vazhdimin e suksesshëm të biznesit të peshkimit detar. Mbyllja e numrit të anijeve të peshkimit (mos dhënia e lejeve të reja) e shoqëruar me zgjatjen e afatit të lejeve nga 5 në 10 vjet, u jep garanci operatorëve të investojnë më shumë në këtë biznes, i cili është afatgjatë, i garantuar edhe nga përmirësimi i pritshëm i gjendjes së burimeve peshkore. Sektori i peshkimit detar do të vazhdojë rritjen dhe nivelin e investimeve, të drejtuara në përmirësimin e anijeve të peshkimit, kjo e lidhur edhe me ndërtimin e kantiereve të riparimit/ndërtimit të anijeve të peshkimitpër të cilin tashmë është miratuar VKM nga qeveria shqiptare. Pritet që investimet të ndryshojnë qasje, nga investime në shtimin e numrit të anijeve, të vjetra me kërkesa për riparime të vazhdueshme për ti mbajtur në punë, në anije më efeciente dhe ekonomikisht të vlefshme në biznes. **Ndikimi mjedisor** i *drejtpërdrejtë.* Objektivi i Nivelit të Lartë (ONL), në Strategjinë Kombëtare të Peshkimit, për peshkimin detar dhe bregdetar është : *Garantimi që aktivitetet e peshkimit dhe akuakulturës janë të qëndrueshme nga pikëpamja mjedisore në periudhë afatgjatë dhe menaxhohen në përputhje me arritjen e objektivave të përfitimeve ekonomike, sociale dhe të punësimit, sikurse kontribuojnë në dispoueshmërinë e furnizimit me ushqim*.Ky objektiv është në përputhje me objektivat dhe prioritetet e BE-së.  Qëllimi i këtij projektligji është mbrojtja e burimeve të peshkimit, për një aktivitet të qëndrueshëm nga pikëpamja mjedisore në një periudhë afatgjatë. Ndalimi i rritjes së kapaciteteve të peshkimit është në përputhje me këtë ONL.  **Ndikimi Social** i *drejtpërdrejtë.*  Një biznes i suksesshëm është garanci në ruajtjen e vendeve të punës dhe të një zhvillimi afatgjatë. | | |
| **ARSYETIMI I OPSIONIT TË PREFERUAR**  *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*  Opsioni i preferuar është përzgjedhur Opsioni 1 ( ndryshimi i ligjit), që synon disa rregullime në aktivitetin e peshkimit, në kuadër të një qasje më të afërt, me fusha të rëndësishme të Politikës së Përbashkët të Peshkimit, të Bashkimit Evropian, dokumentit programatik të Unionit për mbështetjen dhe zhvillimin e sektorit të peshkimit dhe akuakulturës, nëpërmjet një balancimi midis gjendjes së burimeve dhe kapaciteteve të peshkimit.  Projektligji siguron një zhvillim të qëndrueshëm të sektorit, duke garantuar vlerën e investimeve të kryera në flotën e peshkimit si dhe vazhdimin e suksesshëm të biznesit të peshkimit detar. Mbyllja e numrit të anijeve të peshkimit (mos dhënia e lejeve të reja) u jep garanci operatorëve të investojnë më shumë në këtë biznes, i cili është afatgjatë, i garantuar edhe nga përmirësimi i pritshëm i gjendjes së burimeve peshkore. Sektori i peshkimit detar, do të vazhdojë rritjen dhe nivelin e investimeve, të drejtuara në përmirësimin e anijeve të peshkimit, kjo e lidhur edhe me ndërtimin e kantiereve të riparimit/ndërtimit të anijeve të peshkimit, për të cilin tashmë është miratuar VKM nr. 347, datë 22.5.2019 “Për përcaktimin e kushteve dhe të procedurave të transferimit të menaxhimit të infrastrukturës së peshkimit tek organizatat e peshkimit, njësitë e vetëqeverisjes vendore dhe subjektet private” nga qeveria shqiptare. Pritet që investimet të ndryshojnë qasje, nga investime në shtimin e numrit të anijeve të vjetra, me kërkesa për riparime të vazhdueshme për ti mbajtur në punë, në anije më efeciente dhe ekonomikisht të vlefshme në biznes.  **Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**   |  |  |  | | --- | --- | --- | | **Viti 1** | **Viti 2** | **Viti 3** | | **0** | **0** | **0** | | | |
| Ky projektligj nuk ka kosto mbi buxhetin e shtetit. | | |
| **KONSULTIMI** *Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse.* Projektligji është konsultuar në Komisionin Konsultativ qendror, “Për peshkimin dhe Akuakulturën” (KKQPA), të ngritur sipas nenit 21 të ligjit nr.64/2012 “Për peshkimin” i ndryshuar dhe ka marrë miratimin e këtij Komisioni. Në përbërje të këtij komisioni, përveç përfaqësuesve të Ministrisë, ekspertë të fushës, akademikë, ka edhe përfaqësues të biznesit në fushën e akuakulturës. Në Komision u diskutua edhe u miratua mbyllja e numrit të anijeve të peshkimit tregtar industrial. Gjithashtu, në kuadër të Projektit IPA 2016 (EuropeAid/155184/DD/ACT/AL) Është bërë konsultim publik më datë 16/01/2020 në portet e peshkimit Durrës, më datë 21/01/2020 në Vlore, më datë 22/01/2020 në Sarandë dhe në datë 27/01/2020 në Shëngjin diskutimi i ndryshimeve në ligjin e peshkimit, krahas prezantimit të skemës së mbështetjes më grante nga projekti. | | |
| **ZBATIMI DHE MONITORIMI**  *Si do të organizohen zbatimi dhe monitorimi?*  Zbatimi dhe monitorimi do të realizohen sipas përcaktimeve të dispozitave të projektligjit. Autoritetet vendimmarrëse, për çështjet e peshkimit janë të përcaktuara në ligjin e peshkimit. Me miratimin e këtij projektligji do të ndryshohet edhe vendimi i Këshillit të Ministrave nr. 719, datë 12.10.2016 “Për menaxhimin e kapaciteteve të peshkimit tregtar dhe disa rregullime të mënyrës së funksionimit të regjistrit të anijeve të peshkimit”. Anijet e peshkimit janë të identifikuara nga numri i regjistrit të anijeve të peshkimit NFR, numër unik identifikimi. Vetëm anijeve të pajisura me këtë numër, mund tu rinovohet leja e peshkimit. Nuk do të jepen leje peshkimi, për anije pa numër NFR. | | |

|  |
| --- |
| **PJESA 2: BAZA KRYESORE E ANALIZËS DHE E PROVAVE** |

# 

**Historik**

* *Jepni kontekstin e politikës*

Objektivi i Nivelit të Lartë (ONL) i Strategjisë Kombëtare të Peshkimit, për peshkimin detar dhe bregdetar është: *Garantimi që aktivitetet e peshkimit dhe akuakulturës janë të qëndrueshme nga pikëpamja mjedisore në periudhë afatgjatë dhe menaxhohen në përputhje me arritjen e objektivave të përfitimeve ekonomike, sociale dhe të punësimit, sikurse kontribuojnë në disponueshmërinë e furnizimit me ushqim.* Ky ONL është në përputhje me objektivat dhe prioritetet e BE së si dhe Politikës së Përbashkët të Peshkimit (PPP).

Ligji nr. 64/2012 “Për peshkimin”, i ndryshuar është një ligj, i cili përafron së paku 10 akte (Rregullore) të BE-së. Ligji mbështetet në disa Rregullore bazë si nr.1224/2009 (rregullorja e kontrollit), nr.1005/2008(Rregullorjandaj peshkimit IUU), nr. 1967/2006 (Rregullorja e menaxhimit). Ky ligj pas vitit 2012 ka pësuar disa ndryshime bazuar në Rregulloren nr. 1379/2013 “Për organizimin e përbashkët të tregjeve” dhe Rregulloren nr. 508/2014 “Mbi politikën strukturore”. Sipasdy Rregulloreve të fundit, janë bërë edhe ndryshimet në ligjin nr. 64/2012, për ta përafruar atë më tej me legjislacionin e BE-së.

Bazuar në nenet 23 dhe 24 të ligjit nr. 64/2012 “Për Peshkimin” të ndryshuar, Këshilli i Ministrave miratoi Strategjinë Kombëtare të Peshkimit, dokumenti i politikave të Peshkimitstrategji e përgatitur me asistencën e KE-së e miratuar me VKM nr. 701, datë 12.10.2016,“Për miratimin e Strategjisë Kombëtare të Peshkimit 2016–2021”. Ky projektligj është në përputhje me Objektivin e Nivelit të Lartë të Strategjisë Kombëtare të Peshkimit, për peshkimin detar dhe bregdetar.

**Problemi në shqyrtim**

* *Përshkruani natyrën e problemit.*
* *Identifikoni shkaqet e problemit.*
* *Përshkruani shtrirjen e problemit.*
* *Identifikoni grupet e prekura nga ky problem - qeveria / biznesi / shoqëria civile / qytetarët.*
* *Vlerësoni nëse problemi mund të trajtohet ose jo përmes një ndryshimi të politikave.*

Gjendja e burimeve detare të gjalla në Mesdhe nuk është e mirë. Ky konkluzion vjen në bazë të studimeve shkencore ndërkombëtare të FAO dhe BE dhe rekomandimeve të GFCM, ku vërehet një situatë mbi peshkimi dhe një gjendje veçanërisht e keqe e rezervave të pelagjikëve të vegjël dhe specieve të peshkimit fundor. Këto studime mbi gjendjen e burimeve peshkore kryhen edhe me përfshirjen e specialistëve shqiptarë. Situata e mbi peshkimit është e tillë, për rreth 85 % e specieve të detit Mesdhe për të gjitha shtetet. Për 7 speciet kryesore me vlerë tregtare të peshkimit detar, stoku është i mbi peshkuar dhe për pelagjikët e vegjël aktiviteti është në mbi peshkim që do të thotë jo vetëm stoku është i mbipeshkuar por edhe kapaciteti i peshkimit është i lartë duke vazhduar mbi peshkimin

Peshkimi detar shqiptar në vite ka pasur një impakt minimal, por vitet e fundit edhe ky sektor është zhvilluar me ritme të shpejta. Në detin Adriatik, Italia dhe Kroacia janë dy shtetet kryesore që kanë një impakt të rëndësishëm, pasi kanë një flotë më të madhe. Kroacia ka një ndikim kryesisht në peshkimin e sardeles, të cilën e përdor si ushqim për akuakulturën, ndërsa Italia në peshkimin e açuges. Këto dy shtete si vende të BE-së, janë në një fazë masash më të rrepta, ku numri i anijeve të peshkimit jo vetëm nuk rritet, por aktualisht janë në fazën e reduktimit të numrin e tyre me mbështetjen e BE-së. Në këtë kontekst, ulja e numrit të anijeve të peshkimit në vendet e BE-së, duhet të shoqërohet të paktën me mos rritjen e numrit të anijeve të peshkimit të vendeve jo të BE-së, përfshirë BE-në dhe vendet anëtare të saj në Mesdhe.

Problemi është në rang të Mesdheut dhe për këtë qellim është përfshirë Komisioni i Përgjithshëm i Peshkimit për Mesdheun, (GFCM) si një organizatë rajonale e menaxhimit të peshkimit me përgjegjësi menaxhimi të burimeve të peshkimit për Mesdheun dhe ku bëjnë pjesë të gjitha vendet që lagen nga ky det. Më shume informacion mbi shtrirjen e problemit gjendet në publikimet e SAC \_ GFCM dhe STEFC i BE.

Grupet kryesore të prekura janë bizneset, të cilat rrezikojnë një aktivitet të paqëndrueshëm në kohë, me rënie të të ardhurave deri në mbylljen e një pjese të tyre. Natyrisht e prekur është edhe ekonomia shqiptare, nga rënia e aktivitetit të peshkimit, industrisë përpunuese dhe eksporteve.

Ky projektligj përforcon hyrjen e kufizuar në burime, si një nga format moderne të menaxhimit dhe është në përputhje me ONL.

**Arsyeja e ndërhyrjes**

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë.*

Ndërhyrja me këtë projektligj është e nevojshme, për arsye të rregullimit të numrit të anijeve të peshkimit dhe/ose të peshkatarëve, me qëllim kontrollim e sforcos potenciale të peshkimit.. Duhet të theksohet gjithashtu, se gjasat për sukses të hyrjes së kufizuar, do të jenë shumë më të mëdha në qoftë se ajo vendoset para se fuqia peshkuese e flotës (ose numri i pjesëmarrësve) në peshkim të bëhet shumë i madh. Në rastet kur kjo ka ndodhur, është provuar se është e vështirë të reduktosh në mënyrë efektive numrin e lejeve në përputhje me produktivitetin e burimeve kur kapaciteti është tashmë i tepruar. Kufizimi i hyrjes është ende i rëndësishëm në rrethana të tilla, por ai bëhet më shumë një sfidë, për të sjellë fuqinë peshkuese në përputhje me nivelet e dëshiruara.

Burimet e peshkimit janë të kufizuara. Si pasojë, në qoftë se presioni peshkimit nuk është i kontrolluar në një farë mënyre, ai do të rritet, në rastin më të mirë, peshkimi bie vetëm ekonomikisht dhe në rastin më të keq, stoku bie deri në atë shkallë që nuk është në gjendje për të riprodhuar vetveten. Ruajtja e rezervave të peshkut është në thelb të Kodit të Sjelljes të FAO-s, sepse në qoftë se peshku nuk ekziston, të gjitha objektivat e tjera dështojnë. Prandaj, menaxhimi i mirë ka të bëjë me parandalimin që kjo të ndodh së pari, ose të shërohet peshkimi nga situata të këqija, kur ato kanë ndodhur tashmë.

Përmes kësaj ndërhyrjeje qeveria shpreson të arrijë:

- Garantimin e një rritje afatgjate te sektorit, duke balancuar kapacitetin e peshkimit me gjendjen e burimeve peshkore; -Produkte më të sigurta dhe të certifikuara dhe ulje të kostove të prodhimit; -Sigurimin e një shfrytëzimi racional dhe të përgjegjshëm të burimeve biologjike të ujërave detare të Republikës së Shqipërisë.

Sistemi është lehtësisht i menaxhueshëm, pasi është on line dhe anijet janë të regjistruara në Regjistrin e anijeve të peshkimit dhe të pajisura me NFR.

Kjo ndërhyrje është në përputhje të plotë me ONL e Strategjisë Kombëtare të Peshkimit.

**Objektivi i politikës**

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*

Kjo politikë e propozuar synon përmbushjen e objektivave të mëposhtme:

* Menaxhimi i qëndrueshëm i burimeve peshkore detare, nëpërmjet një kontrolli efektiv dhe mbështetje me të dhënat shkencore të sakta.
* . Një flotë detare e suksesshme dhe konkurruese në ekuilibër me disponueshmërinë e burimeve të peshkimit.
* Mirë menaxhimi i mjedisit detar, duke mbështetur një sektor peshkimi artizanal të qëndrueshëm

**Përshkrimi i opsioneve të shqyrtuara**

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

Gjatë analizës që është kryer nga MBZHR, janë shqyrtuar tre opsionet e mëposhtme:

* Opsioni i status quo-së (0):

Mos ndërhyrja dhe ruajtja e status quo. Ndalimi i rritjes së kapacitetit të peshkimit është një domosdoshmëri e lidhur me gjendjen e burimeve peshkore. Gjithashtu, në kuadër të detyrimeve ndërkombëtare është e nevojshme ndërmarrja e një nisme të tillë. Rritja e kapaciteteve peshkuese në Adriatik, qofte brenda ujërave territoriale ashtu edhe jashtë saj nga flota shqiptare e peshkimit, do të çojë në përkeqësimin e situatës së burimeve peshkore, duke e çuar aktivitetin e peshkimit drejt paqëndrueshmërisë. Opsioni 1: Ndryshimi i ligjit ekzistues.

Ndryshimi i propozuar prek vetëm nenin 30 të ligjit nr. 64/2012 “Për peshkimin“ të ndryshuar. Ky ndryshim nuk prek thelbin e ligjit. Ndryshimet mundësojnë shmangien e problemit të paraqitur në opsionin 0. Gjendja e burimeve peshkore në Mesdhe në përgjithësi dhe në Adriatik në veçanti, nuk është e mirë. Mbyllja e numrit të anijeve të peshkimit është një kërkesë e përsëritur e KE-së, e cila është reflektuar edhe në progres raportet të BE-së (2015-2019), ku është theksuar se: *Rregullat për menaxhimin e peshkimit, mbrojtjen burimeve të gjalla të detit dhe kufizimin e ndikimit mjedisor të peshkimit vazhdojnë të jenë në një fazë fillestare.* Në bazë të studimeve shkencore ndërkombëtare dhe rekomandimeve të GFCM, vërehet një situatë mbipeshkimi dhe një gjendje veçanërisht e keqe e rezervave të pelagjikëve të vegjël dhe specieve të peshkimit fundor. Situata e mbi peshkimit është e tillë për rreth 85 % të specieve të detit Mesdhe, për të gjitha shtetet.

Kodi i Sjelljes i FAO, një dokument politik i pranuar nga të gjitha vendet dhe që shërben si bazë e legjislacionit të tyre, në pikën 6.3 përcakton se: *Shtetet duhet të ndalojnë mbi peshkimin dhe mbi kapacitetin e peshkimit dhe duhet të zbatojnë masat menaxhuese, për të siguruar që sforcoja e peshkimit të jetë e krahasueshme me kapacitetin prodhues të resurseve peshkore dhe përdorimin e tyre të qëndrueshëm.*

* Opsioni 2: Ligj i ri për peshkimin.

Ligji nr. 64/2012 “Për Peshkimin” të ndryshuar është një ligj, i cili bazohet në 10 akte të Bashkimit Evropian. Si ligj është i përafruar me aktet në të cilat ai bazohet. Që nga viti 2012 ligji ka pësuar ndryshime, duke ndjekur ndryshimet e Rregulloreve përkatëse të Parlamentit dhe Këshillit Evropian, duke ruajtur shkallën e tij të përafrimit. Thelbi i Rregulloreve mbi të cilat ai bazohet, nuk ka ndryshuar dhe si i tillë edhe thelbi i këtij ligji nuk ndryshon. Rregulloret bazë si nr.1224/2009, nr.1967/2006, nr.1005/2008, janë akoma shtyllat e legjislacionit komunitar, me gjithë ndryshimet që kanë pësuar në vite.

Ky projektligj mundëson që procedura e mbylljes së lejeve të peshkimit të zbatohet, edhe pse në parim, e parashikuar në Strategjinë Kombëtare të Peshkimit, mund të zbatohej në një kohë më të vonshme. Në menaxhimin e peshkimit janë disa qasje, për zbatimin e kësaj politike. Kufizimet në hapësirë dhe në kohe, të cilat vendosin rregulla për zonat dhe kohën e zhvillimit të aktivitetit, tashme janë të miratuara. VKM nr. 402, datë 8.5.2013 “Për përcaktimin e masave menaxhuese për shfrytëzimin e qëndrueshëm të burimeve peshkore në det” si dhe Rregullore nr. 1, datë 7.3.2014 “Për zbatimin e ligjit nr. 64, datë 31.5.2012 “Për peshkimin”, përcaktojnë distancat nga bregu, për forma të ndryshme peshkimi, kohën e ndalimit të aktivitetit etj. Forma tjetër e menaxhimit është menaxhimi i inputeve (sforcos dhe kapacitetit të peshkimit) dhe outputeve (zënieve). Menaxhimi i outputeve është i vështirë të zbatohet në Mesdhe, pasi kemi të bëjmë me një peshkimi multispeciesh dhe për këtë qëllim forma e menaxhimit të zbatuar është rregullimi i përdorimit të intensitetit të përdorimit të mjeteve, që peshkatarët përdorin, për të kapur peshk, që i referohet kufizimeve në numrin dhe madhësinë e anijeve të peshkimit (kontrollet e kapaciteteve të peshkimit), shuma e kohës që anijet e peshkimit janë të lejuara të peshkojnë (kontrollet e përdorimit të anijeve) ose prodhimit të kapacitetit dhe përdorimit (kontrollet e sforcos së peshkimit). Kjo është arsyeja e përzgjedhjes së kontrollit të numrit të anijeve të peshkimit, që kanë të drejtën e zhvillimit të aktivitetit, formë e cila zbatohet nga të gjitha vendet e Mesdheut.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*
* *Përshkruani nga ana cilësore ndikimet e drejtpërdrejta mbi grupet e prekura.*
  + *Analizoni nga ana sasiore ndikimet më të rëndësishme të drejtpërdrejta.*
  + *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
  + *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
  + *Përshkruani nga ana cilësore ndikimet jo të drejtpërdrejta mbi grupet e prekura.*
  + *Analizoni ndikimin mbi konkurrencën.*
* *Diskutoni kufizimin e analizës:*
  + *Jepni supozimet në të cilat janë bazuar parashikimet dhe risqet, të cilave ato u nënshtrohen.*
  + *Tregoni sa të forta, të pavarura dhe të rëndësishme janë provat që mbështesin supozimet.*
  + *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*
* *Paraqisni një pasqyrë përmbledhëse të të gjitha ndikimeve të opsioneve të analizuara.*
  + *Shpjegoni se si ndikimet e të gjitha opsioneve të analizuara krahasohen me njëra-tjetrën.*
  + *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Opsioni i zgjedhur nga ana jonë, për ndryshime në ligj, ka ndikim tek:

* Subjektet, pronarë të anijeve të peshkimit.
* Konsumatori

*Ndikimet e drejtpërdrejta*

***Ndikimet ekonomike***

Ndikimi do të jetë i drejtpërdrejtë, pasi anijet me leje do të jenë në numër të kufizuar (rreth 200) sikurse do të garantohet një biznes i sigurtë dhe i qëndrueshëm.

Nga pikëpamja financiare ky ndikim nuk është lehtësisht i vlerësueshëm. Kjo lidhet me faktin se nuk pritet një rritje të nivelit të zënieve, por në krahun tjetër, pritet një rritje e lehte e çmimeve të peshkut, duke e balancuar me çmimet ndërkombëtare. Nuk parashikohet rënie e vlerës së produkteve të peshkimit në ekonominë shqiptare.

Do të kemi një forcim të ndërmarrjeve të vogla dhe të mesme dhe një rritje të vlerës së lejeve të peshkimit.

***Ndikimet sociale***

Një biznes i suksesshëm është garanci në ruajtjen e vendeve të punës dhe të një zhvillimi afatgjatë. Ky projektligj garanton që zënia e peshkimit të jetë e qëndrueshme dhe të garantohen vendet e punës në zënie dhe në përpunim.

Gjithashtu pavarësisht faktit se nuk pritet një rritje të nivelit të zënieve, nga ana tjetër, pritet një rritje e lehte e çmimeve të peshkut, duke e balancuar me çmimet ndërkombëtare, duke ndikuar direkt tek shporta e konsumatorit

***Ndikimet mjedisore***

Projektligji nga pikpamja mjedisore ka ndikim të drejtpërdrejtë lidhur me mbrojtjen e burimeve të peshkimit, për një aktivitet të qëndrueshëm në një periudhë afatgjatë. Ndalimi i rritjes së kapaciteteve të peshkimit është në përputhje me këtë ONL.

*Ndikimet jo të drejtpërdrejta*

***Ndikimet ekonomike***

Ky projektligj nuk ka ndikime të drejtpërdrejta në buxhetin e shtetit. Deri më sot investimet drejtoheshin në blerjen e anijeve të përdorura nga vendet e BE-së, të cilat ishin të përfshira në programet e reduktimit të flotës së peshkimit të vendeve të BE-së. Shpeshherë këto anije ishin shumë të vjetra dhe kërkonin investime shtesë dhe një kohë të gjatë, për ti sjellë në gjendje pune.

Nga ana tjetër, ky projektligj siguron një zhvillim të qëndrueshëm të sektorit, duke garantuar vlerën e investimeve të kryera në flotën e peshkimit si dhe vazhdimin e suksesshëm të biznesit të peshkimit detar. Mbyllja e numrit të anijeve të peshkimit (mos dhënia e lejeve të reja) e shoqëruar me zgjatjen e afatit të lejeve nga 5 në 10 vjet, u jep garanci operatorëve të investojnë më shumë në këtë biznes, i cili është afatgjatë, i garantuar edhe nga përmirësimi i pritshëm i gjendjes së burimeve peshkore.

Sektori i peshkimit detar, do të vazhdoje rritjen dhe nivelin e investimeve të drejtuara në përmirësimin e anijeve të peshkimit, kjo e lidhur edhe me ndërtimin e kantiereve të riparimit/ndërtimit të anijeve të peshkimit, për të cilën, është miratuar vendimi nga qeveria shqiptare. Pritet që investimet të ndryshojnë qasje, nga investime në shtimin e numrit të anijeve të vjetra, me kërkesa për riparime të vazhdueshme, për ti mbajtur në pune, në anije më efeciente dhe ekonomikisht të vlefshme në biznes. Fakt është që në portet e peshkimit ka një numër të konsiderueshëm anijesh, që prej vitesh presin të riparohen (të llogaritura në 27) dhe që ndoshta nuk ka më interes riparimi i tyre.

***Ndikimet mjedisore***

Nëpërmjet këtij projektligji, pritet që investimet të ndryshojnë qasje, nga investime në shtimin e numrit të anijeve të vjetra, me kërkesa për riparime të vazhdueshme, për ti mbajtur në pune, në anije më efeciente dhe ekonomikisht të vlefshme në biznes dhe rrjedhimisht me më pak mbetje sa i përket mjedisit, pra mjedis më i pastër.

***Ndikimet sociale***

Nuk maten ndikime jo të drejtpërdrejta sociale, përveç faktit se ndryshimi i qasjes së investimeve nëpërmjet ndryshimeve që dikton projektligji krijon mundësitë e rinovimit të flotës sonë.

**Arsyetimi i opsionit të preferuar**

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Opsioni i preferuar është hartimi dhe miratimi i projektligjit “Për disa shtesa dhe ndryshime në Ligjin nr. 64/2012 “Për Peshkimin”, i ndryshuar pasi bazuar në analizën e dispozitave dhe neneve që ndryshohen u arrit në përfundimin se nuk është e nevojshme të hartohet një ligji i ri, pasi në fillim është bërë analiza e vlerësimit të boshllëqeve ligjore, nëpërmjet të cilit u identifikuan ndërhyrjet që duheshin bërë.

Ky opsion përcakton zhvillimin e qëndrueshëm të peshkimit detar, krijon kushte për zhvillim të kësaj industrie, nëpërmjet investimeve të biznesit vendas, të cilat kanë të garantuar një biznes afatgjatë. Niveli i investimeve nuk do të ulet, por do të ndryshojë drejtim nga blerja e anijeve të vjetra në riparimin/zëvendësimin e tyre me anije të reja dhe të sigurta, për një zhvillim të qëndrueshëm të sektorit.

**Çështje të zbatimit**

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Ministria e Bujqësisë dhe Zhvillimit Rural është njësia përgjegjëse, për monitorimin e zbatueshmërisë së Ligjit, pas miratimit të këtij propozimi. Për zbatimin e këtij opsioni do të jetë përgjegjës Bordi i Lejeve të Peshkimit i ngritur me urdhër ministri si dhe të gjitha institucionet e përfshira në dhënien e lejeve si QKB dhe në platformën qeveritare e-Albania etj. MBZHR do të dërgojë në QKB, listën e anijeve të regjistruara në regjistrin e anijeve të peshkimit, të pajisura me numër NFR dhe vetëm anijet të cilat janë të pajisura me këtë numër, do t’u rinovohen leja e peshkimit. Procesi nuk parashikohet i vështirë, pasi në projektligjit është parashikuar zgjatja e afatit të lejes së peshkimit, deri në 10 vjet (nga 5 aktualisht) dhe pajisja e anijeve me lejet e reja, do të sjellë për rrjedhojë zgjatjen e afatit të ushtrimit të aktivitetit të peshkimit.

Aplikimet do të jenë vetëm në rast se do të ndryshojnë të dhënat lidhur me anijet e peshkimit si pronari, porti i veprimtarisë ose emri, por ky është një proces automatik, pasi ato janë të pajisura me leje.

Pengesë për mos zbatimin e këtij projektligji, mund të jetë ndonjë rast mos rakordimi me institucionet e tjera.

Anijet për t’u pajisur me leje peshkimi, duhet të plotësojnë kushtet dhe kriteret e përcaktuara në VKM nr. 538/2009 dhe kjo procedurë realizohet prej 10 vjetësh pa asnjë problem. Subjektet për pajisje me leje peshkimi duhet të aplikojnë te portali e- Albania. Bazuar në Urdhrin Nr. 438, datë 26/12/2019, “Për procedurat e regjistrimit, licencimit dhe publikimit në mënyrë elektronike”, nga data 01/01/2020, shërbimi i aplikimit për pajisje me licencë/leje do të ofrohen, vetëm në mënyrë elektronike, nëpërmjet sportelit elektronik në portalin e-Albania, në përputhje me ligjin për licencimin e biznesit, ligjin për nënshkrimin elektronik dhe akteve nënligjore në zbatim të tyre.

Subjekti për tu pajisur me një licencë dhe/ose leje, paraqet kërkesën nëpërmjet sportelit elektronik në portalin e-Albania, dhe plotëson formularin e aplikimit duke dorëzuar dokumentet e nevojshme për të provuar përmbushjen e licencimit që hartohen prej tij dhe/ që nuk lëshohen nga institucionet shtetërore. Ndërsa, dokumentet e tjera që provojnë përmbushjen e licencimit, por që lëshohen nga institucionet shtetërore, do të sigurohen nga QKB.

Pas përfundimit të procesit të aplikimit, aplikimi së bashku me dokumentacionin përkatës i dërgohen QKB, për të vazhduar procesin e shqyrtimit të aplikimit. Ky dokumentacion më pas nga QKB, i dërgohet MBZHR, e cila merr vendimin dhe përgatit aktin e miratimit.

1. **Përcaktimi i kritereve që tregojnë arritjen e objektivit** Menaxhimi i qëndrueshëm i burimeve peshkore detare, nëpërmjet një kontrolli efektiv dhe mbështetje me të dhënat shkencore të sakta:

* Efektiviteti në kontrollin e numrit të lejeve të peshkimit
* Ekuilibër i siguruar midis lejeve dhe disponueshmërisë së burimeve të peshkimit
* Mbështetje e peshkimit artizanal të qëndrueshëm
* Shkalla e riskut të menaxhimit të qëndrueshëm të burimeve peshkore, detare;
* Kostot.

1. **Vendosja e peshës së kritereve sipas rëndësisë relative**

* Efektiviteti në kontrollin e numrit të lejeve të peshkimit : 5;
* Ekuilibër i siguruar midis lejeve dhe disponueshmërisë së burimeve të peshkimit 3;
* Mbështetje e peshkimit artizanal të qëndrueshëm: 2;
* Shkalla e riskut të menaxhimit të qëndrueshëm të burimeve peshkore, detare: 6
* Kostot: 5.

1. Përcaktimi i **shkallës së performancës** nëpërmjet intervalit të pikëve nga 0 – 6.
2. **Vendosja e pikëve të opsioneve** përkundrejt secilit kriter sipas matricës së mëposhtme.

Matrica e performancës:

|  |  |  |  |  |  |  |  |
| --- | --- | --- | --- | --- | --- | --- | --- |
| **Kriteret** | **Pesha**  **(Rëndësia relative)** | **Opsioni 0** | | **Opsioni 1** | | **Opsioni 2** | |
| **Pikë** | **Vlera**  **(=Pesha x pikë)** | **Pikë** | **Vlera**  **(=Pesha x pikë)** | **Pikë** | **Vlera**  **(=Pesha x pikë)** |
| Efektiviteti në kontrollin e numrit të lejeve të peshkimit | 5 | 0 | 0 | 5 | 25 | 1 | 5 |
| Ekuilibër i siguruar midis lejeve dhe disponueshmërisë së burimeve të peshkimit | 3 | 0 | 0 | 3 | 9 | 3 | 9 |
| Mbështetje e peshkimit artizanal të qëndrueshëm | 2 | 1 | 2 | 4 | 8 | 2 | 4 |
| Shkalla e riskut të të menaxhimit të qëndrueshëm të burimeve peshkore, detare | 6 | 6 | 36 | 1 | 6 | 1 | 6 |
| Kostot | 5 | 1 | 5 | 2 | 10 | 4 | 20 |
| **Pikët totale për secilin opsion** | |  | ***43*** |  | ***58*** |  | ***44*** |

***Analiza me shumë kritere tregon se opsioni 1 (ndryshimi i ligjit ekzistues nr. 64/2012 “Për peshkimin“, i ndryshuar) është vlerësuar me më shumë pikë dhe ne e kemi zgjedhur atë si opsionin tonë të preferuar.***

Ky nuk prek thelbin e ligjit. Ndryshimet mundësojnë shmangien e problemit të paraqitur me qëllim mbylljen e numrit të anijeve të peshkimit tregtar dhe profesional duke mundësuar mos rritjen e kapacitetit të peshkimit.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Ky proces do të jetë 100% transparent dhe i hapur. Publikimi i listës së anijeve të peshkimit me numër NFR, si dhe ndjekja on-line e të gjitha hapave, nëpërmjet portalit e-Albania, mundëson përgjigje brenda afateve ligjore të parashikuara, i monitorueshëm në çdo hap të procesit, jo vetëm nga institucionet e ngarkuara për këtë qëllim, por edhe nga çdo i interesuar. Një nga elementet bazë të shërbimeve on - line është monitorimi i procesit dhe transparenca e tij. Tregues të funksionimit të këtij procesi është shpejtësia e ofrimit të shërbimit.

Njësia zbatuese është Komisioni i dhënieve të lejeve të peshkimit i ngritur me urdhër ministri. Ky proces është i monitorueshëm.

**Raporti i vlerësimit të ndikimit - Shtojca2/a**

*Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës** |  |  |  |  |  |  |  |  |  |  |
| Kosto për buxhetin – një herë |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – një herë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – një herë |  |  |  |  |  |  |  |  |  |  |
| Kosto për grupet e tjera – në vazhdim |  |  |  |  |  |  |  |  |  |  |
| **Kosto në total** |  |  |  |  |  |  |  |  |  |  |
| **Kosto e zbritur në total** = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – një herë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total** |  |
| **Vlera aktuale e përfitimit në total** |  |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total |  |

**Raporti i ndikimit të vlerësimit - Shtojca 2/b**

*Tabelë: Vlera aktuale neto në total e çdo opsioni*

|  |  |  |  |
| --- | --- | --- | --- |
| **Opsioni** | **Vlera aktuale në milionë lekë** | | **Vlera aktuale neto në milionë lekë** |
| **Kosto** | **Përfitimi** |
| Opsioni 1 |  |  |  |
| Opsioni 2 |  |  |  |

Grupi RIA:

Glaudiana Musaj

Entela Kola

Luljeta Çuko